20/01/2016 | Administración LocalMunicipal
Cabana de Bergantiños
Bases concurso comparsas de entroido

O Alcalde-Presidente do Concello de Cabana de Bergantiños, mediante Resolución da Alcaldía nº 14/2015 do 13 de xaneiro de 2016, aprobou as bases para o concurso de comparsas do Entroido 2016 do Concello de Cabana de Bergantiños, o que se expón ó público na secretaría xeral do Concello e no taboleiro de anuncios. PRIMEIRA.- Co obxecto de promover unha das festas tradicionais máis celebrada no noso Concello e recuperar unha das prácticas máis populares destas datas, o Concello de Cabana de Bergantiños convoca unha nova edición do Concurso de Comparsas. SEGUNDA.- Este concurso celebrarase o martes 9 de febreiro de 2016 a partir das 18:30 no Pavillón Polideportivo Municipal. TERCEIRA.- Para poder participar e optar aos premios é imprescindíble cubrir a solicitude de inscrición e presentala no Rexistro do Concello, ou no Dpto. de Cultura, ata o día 8 de febreiro de 2016. A persoa que actúe como representante, será a que asine a solicitude de participación e deberá acompañar fotocopia do seu DNI. Toda vez que na maior parte dos casos as comparsas supoñen unha agrupación de persoas físicas, o representante da mesma e asinante da solicitude de participación asumirá todas as responsabilidades do beneficiario/a do premio, incluídas as obrigas fiscais. De depender a comparsa dunha persoa xurídica adxuntarase copia do CIF da entidade, DNI do representante e a acreditación da representación. CUARTA.- Entenderase por comparsa un grupo de máscaras ou disfraces cun número mínimo de 7 persoas. No caso de comparsas nas que tódolos seus membros sexan menores de idade, deberán nomear un representante maior de idade que será o que asine a solicitude de participación e asuma as obrigas de beneficiario/a do premio. QUINTA.- As comparsas que necesiten música deberán facilitala ao Dpto. de Cultura en formato CD ou MP3 o mesmo día da inscrición. O pase de cada comparsa non poderá superar 5 minutos de duración (en caso contrario, contará como penalización para o xurado). SEXTA.- As comparsas participantes terán opción ós seguintes premios en metálico: SÉTIMA.- O xurado poderá declarar deserto calquera dos premios se considera que os participantes non reúnen a calidade precisa. Ademáis, atendendo á calidade dos disfraces presentados, poderá entregar os accésits que crea convenientes en calquera das modalidades, non superando no seu conxunto o importe de 150 euros. OITAVA.- O xurado terá en conta a orixinalidade dos disfraces, que deberán ter unha temática común en base a unha representación ou unha actuación musical. NOVENA.- O xurado será designado polo Concello de Cabana de Bergantiños, que levantará acta ao remate do concurso. DÉCIMA.- O xurado terá potestade para resolver calquera dúbida que poida xurdir no desenvolvemento do concurso. A decisión do xurado será inapelable. UNDÉCIMA.- A orde de participación será por rigurosa orde de inscrición. DUODÉCIMA.- A inscrición implica o total coñecemento das bases do concurso. O incumprimento dalgunha destas bases supón a descalificación e baixa do concurso. TRIXÉSIMA.- A información sobre a concesión de premios será publicada na páxina web do concello, e os premiados deberán solicitar o pago do mesmo, aportando certificado de conta bancaria a nome da persoa xurídica ou persoa física solicitante ( de elexir o pago mediante transferencia bancaria), ou solicitando a emisión dun cheque a nome do beneficiario, que terá que pasar a recoller personalmente o representante da persoa xurídica ou da comparsa, acreditando a súa personalidade mediante exhibición do D. N. I. Cabana de Bergantiños, 13 de xaneiro de 2016. O alcalde Asdo. José Muiño Domínguez